**GODIŠNJI PLAN POSLOVANJA**

**ZRAČNE LUKE OSIJEK**

**ZA 2019.GODINU**

Sadržaj

1. Analiza poslovanja 2018. godine
	1. Operacije zrakoplova
	2. Promet putnika
	3. Robni promet
	4. Financijski pokazatelji
2. Plan poslovanja za 2019. godinu
	1. Plan operacija zrakoplova
	2. Plan prometa putnika
	3. Plan prihoda od redovnih linija
	4. Račun dobiti i gubitka

I Prihodi

II Rashodi

III Rezultat

* 1. Plan bilance stanja za 2019. godinu i projekcija za 2020. godinu
	2. Financijski pokazatelji
1. Strateški ciljevi poslovanja
	1. Povećanje broja destinacija
	2. Pokretanje robnog (cargo) prometa
	3. Investicije u aerodromsku infrastrukturu
	4. Racionalizacija poslovanja
	5. Kadrovska politika
2. Zaključak
3. Analiza poslovanja 2018. godine

Tijekom 2018. godine, iz Zračne luke Osijek i natrag, letjelo se na domaćim redovnim linijama, po PSO programu, sa zrakoplovom aviokompanije Trade Air, prema Zagrebu šest puta tjedno, prema Rijeci i dalje za Split i Dubrovnik, dva puta tjedno te prema Puli i dalje za Split, dva puta tjedno. Tijekom ljetne sezone, također po PSO programu, sa zrakoplovima aviokompanije Croatia Airlines letjelo se jedanput tjedno iz Splita za Osijek i natrag, a isto tako jedanput tjedno, i iz Dubrovnika za Osijek i natrag.

Jedina cjelogodišnja međunarodna redovna linija, Basel – Osijek – Basel s aviokompanijom Wizz Air imala je tri tjedne rotacije od početka ljetne sezone letenja do polovice rujna te pred Božić, a u preostalom dijelu godine imala je dvije tjedne rotacije. Sezonska linija Stuttgart – Osijek – Stuttgart, s aviokompanijom Eurowings, odvijala se s dvije tjedne rotacije. Početkom srpnja Eurowings uvodi i drugu liniju, Koeln/Bonn – Osijek – Koeln/Bonn, s dvije tjedne rotacije. Ista je najavljena za uvođenje početkom zimske sezone 2018./2019. i trebala je biti cjelogodišnja. Očekujemo da će obje ove linije biti sezonske tijekom 2019. godine, svaka s po dvije rotacije tjedno.

* 1. Operacije zrakoplova

Ukupno ostvareni broj operacija zrakoplova (slijetanje i polijetanje) tijekom 2018. godine je 14% veći nego 2017. godine. Tom je rezultatu najviše doprinijelo povećanje na redovnim međunarodnim linijama, koje je bilo gotovo dvostruko veće nego prethodne godine.

|  |  |  |  |
| --- | --- | --- | --- |
| OPERACIJE ZRAKOPLOVA | 2017. | PROCJENA 2018. | INDEKS '18/'17 |
| **UKUPNO** | **2.540** | **2.894** | **114** |
| MEĐUNARODNE | 530 | 844 | 159 |
| redovne | 226 | 444 | 196 |
| neredovne + GA | 304 | 400 | 132 |
| DOMAĆE | 2.010 | 2.050 | 102 |
| redovne | 1.106 | 1.170 | 106 |
| neredovne + GA | 904 | 880 | 97 |

*Tabela 1. Operacije zrakoplova*

*Grafikon 1. Operacije zrakoplova*

* 1. Promet putnika

Ukupno ostvareni broj putnika (iskrcano i ukrcano) tijekom 2018. godine bio je 54% veći nego 2017. godine. I ovdje je ovakav rezultat posljedica povećane aktivnosti na međunarodnim redovnim linijama, na kojima je broj putnika povećan za 82%, odnosno za više od 23.283 putnika nego prošle godine.

|  |  |  |  |
| --- | --- | --- | --- |
| BROJ PUTNIKA | 2017. | PROCJENA 2018. | INDEKS '18/'17 |
| **UKUPNO** | **43.373** | **66.975** | **154** |
| MEĐUNARODNE | 29.562 | 52.880 | 179 |
| redovne | 28.307 | 51.580 | 182 |
| neredovne + GA | 1.255 | 1.300 | 104 |
| DOMAĆE | 13.811 | 14.095 | 102 |
| redovne | 13.657 | 13.755 | 101 |
| neredovne + GA | 154 | 340 | 221 |

*Tabela 2. Broj putnika*

*Grafikon 2. Broj putnika*

* 1. Robni promet

Status reguliranog cargo agenta Zračna luka Osijek ponovno je stekla 30. travnja 2018. godine. Procjenjujemo da će ukupan godišnji prihod biti 52.500 kn od ove primarne djelatnosti.

* 1. Financijski pokazatelji

Ukupno procjenjeni prihodi u 2018. godini 2% su bili veći nego 2017. godine. Rashodi su također bili veći za 7%, što je rezultiralo gubitkom od 996.093 kn, što je gotovo četiri puta veći gubitak nego 2017. godine.

Porast likvidnosti, ali i zaduženosti, uz pad profitabilnosti, ekonomičnosti i stupnja samofinanciranja, obilježja su 2018. godine u odnosu na 2017.



*Tabela 3. Financijski pokazatelji*

1. Plan poslovanja za 2019. godinu

Sve domaće redovne linije iz 2018. godine utvrđene PSO programom, nastavit će se i 2019. godine po istom rasporedu letenja.

Wizz Air-ova cjelogodišnja linija Basel – Osijek – Basel tijekom 2019. godine odvijat će se s dvije tjedne rotacije, a tijekom ljetne sezone letenja i pred Božić imat će i treću. Početkom zimske sezone letenja 2019./2020. planiramo realizirati uvođenje linije London Luton – Osijek – London Luton.

Eurowings-ove linije Stuttgart – Osijek – Stuttgart i Koeln/Bonn – Osijek – Koeln/Bonn odvijat će se tijekom ljetne sezone, s dvije tjedne rotacije svaka.

* 1. Plan zrakoplovnih operacija

Planirano povećanje ukupnog broja zrakoplovnih operacija tijekom 2019. godine je 6% iznad ostvarenog 2018. godine. Najveće povećanje, od 23% u odnosu na prošlu godinu, planirano je na međunarodnim redovnim linijama, koje će se s 444 operacija u 2018. godini povećati na 544 u 2019. godini.

|  |  |  |  |  |  |
| --- | --- | --- | --- | --- | --- |
| OPERACIJE ZRAKOPLOVA | 2017. | PROCJENA 2018. | PLAN 2019. | INDEKS '18/'17 | INDEKS '19/'18 |
| **UKUPNO** | **2.540** | **2.894** | **3.082** | **114** | **106** |
| MEĐUNARODNE | 530 | 844 | 954 | 159 | 113 |
| redovne | 226 | 444 | 544 | 196 | 123 |
| neredovne + GA | 304 | 400 | 410 | 132 | 103 |
| DOMAĆE | 2.010 | 2.050 | 2.128 | 102 | 104 |
| redovne | 1.106 | 1.170 | 1.168 | 106 | 100 |
| neredovne + GA | 904 | 880 | 960 | 97 | 109 |

*Tabela 4. Plan zrakoplovnih operacija*

*Grafikon 3. Plan zrakoplovnih operacij*

* + 1. Plan zrakoplovnih operacija na redovnim linijama

Tijekom 2019. godine planiramo povećanje zrakoplovnih operacija na redovnim linijama od ukupno 6%, odnosno 98 operacija više nego 2018. godine.

|  |  |  |  |  |  |
| --- | --- | --- | --- | --- | --- |
| OPERACIJE ZRAKOPLOVA | 2017. | PROCJENA 2018. | PLAN 2019. | INDEKS '18/'17 | INDEKS '19/'18 |
| **REDOVNE** | **1.332** | **1.614** | **1.712** | **121** | **106** |
| MEĐUNARODNE | 226 | 444 | 544 | 196 | 123 |
| Wizz Air | 126 | 260 | 304 | 206 | 117 |
| Eurowings | 100 | 184 | 240 | 184 | 130 |
| DOMAĆE | 1.106 | 1.170 | 1.168 | 106 | 100 |
| Croatia Airlines | 124 | 122 | 120 | 98 | 98 |
| Trade Air | 982 | 1.048 | 1.048 | 107 | 100 |

*Tabela 5. Plan zrakoplovnih operacija na redovnim linijama*

*Grafikon 4. Plan zrakoplovnih operacija na redovnim linijama*

* 1. Plan putničkog prometa

Godine 2019. planiramo povećanje putničkog prometa za 10% u odnosu na procjenu 2018. godine. Ukupno ostvareni broj putnika s 66.975, planiramo povećati na 73.913. Najveći porast, od 11%, planiramo na redovnim međunarodnim linijama.

|  |  |  |  |  |  |
| --- | --- | --- | --- | --- | --- |
| BROJ PUTNIKA | 2017. | PROCJENA 2018. | PLAN 2019. | INDEKS '18/'17 | INDEKS '19/'18 |
| **UKUPNO** | **43.373** | **66.975** | **73.913** | **154** | **110** |
| MEĐUNARODNE | 29.562 | 52.880 | 58.764 | 179 | 111 |
| redovne | 28.307 | 51.580 | 57.414 | 182 | 111 |
| neredovne + GA | 1.255 | 1.300 | 1.350 | 104 | 104 |
| DOMAĆE | 13.811 | 14.095 | 15.149 | 102 | 107 |
| redovne | 13.657 | 13.755 | 14.779 | 101 | 107 |
| neredovne + GA | 154 | 340 | 370 | 221 | 109 |

*Tabela 5. Plan putničkog prometa*

*Grafikon 4. Plan putničkog prometa*

* + 1. Plan putničkog prometa na redovnim linijama

Plan putničkog prometa za 2019. godinu na redovnim linijama je za 10% veći od ostvarenja 2018. godine. Pri tome planiramo povećanje putničkog prometa na međunarodnim redovnim linijama od 11% te 7% na domaćim redovnim linijama.

|  |  |  |  |  |  |
| --- | --- | --- | --- | --- | --- |
| BROJ PUTNIKA | 2017. | PROCJENA 2018. | PLAN 2019. | INDEKS '18/'17 | INDEKS '19/'18 |
| **REDOVNE** | **41.964** | **65.335** | **72.193** | **156** | **110** |
| MEĐUNARODNE | 28.307 | 51.580 | 57.414 | 182 | 111 |
| Wizz Air | 17.514 | 36.738 | 41.022 | 210 | 112 |
| Eurowings | 10.793 | 14.842 | 16.392 | 138 | 110 |
| DOMAĆE | 13.657 | 13.755 | 14.779 | 101 | 107 |
| Croatia Airlines | 6.577 | 6.902 | 7.228 | 105 | 105 |
| Trade Air | 7.080 | 6.853 | 7.551 | 97 | 110 |

*Tabela 6. Plan putničkog prometa na redovnim linijama*

*Grafikon 5. Plan putničkog prometa na redovnim linijama*

* 1. Plan prihoda od redovnih linija

Planirano povećanje zrakoplovnih operacija i putničkog prometa rezultirat će i povećanjem prihoda od redovnih linija za 1% u odnosu na 2018. godinu. Najveće relativno povećanje prihoda od 9% planiramo na linijama Wizz Air-a.

|  |  |  |  |  |  |
| --- | --- | --- | --- | --- | --- |
| PRIHOD (kn) | 2017. | PROCJENA 2018. | PLAN 2019. | INDEKS '18/'17 | INDEKS '19/'18 |
| **UKUPNO** | **1.639.094** | **1.796.019** | **1.821.427** | **110** | **101** |
| MEĐUNARODNE | 184.907 | 359.586 | 391.908 | 194 | 109 |
| Wizz Air | 120.107 | 271.570 | 297.138 | 226 | 109 |
| Eurowings | 64.800 | 88.016 | 94.770 | 136 | 108 |
| DOMAĆE | 1.454.187 | 1.436.433 | 1.429.519 | 99 | 100 |
| Croatia Airlines | 423.832 | 421.770 | 414.856 | 100 | 98 |
| Trade Air | 1.030.355 | 1.014.663 | 1.014.663 | 98 | 100 |

*Tabela 7. Plan prihoda od redovnih linija*

*Grafikon 6. Plan prihoda od redovnih linija*

* 1. Račun dobiti i gubitka

**I PRIHODI**

**PRIHODI OD PRIMARNE DJELATNOSTI**

1. **DOMAĆE REDOVNE LINIJE**



1. **MEĐUNARODNE REDOVNE LINIJE**



1. **GENERALNA AVIJACIJA**



1. **CARGO PRIJEVOZ**



**PRIHODI OD PRIMARNE DJELATNOSTI**



**PRIHODI OD SEKUNDARNIH DJELATNOSTI**



**UKUPNI POSLOVNI PRIHODI**



**FINANCIJSKI PRIHODI**



**SVEUKUPNO PRIHODI**



**II RASHODI**

**PLAN POSLOVNIH RASHODA ZA 2019. GODINU**

**III REZULTAT**

**PLANIRANI POSLOVNI REZULTAT ZA 2019. GODINU**



*Tabela 8. Račun dobiti i gubitka*

Planirani rast ukupnih prihoda za 2019. godinu, u odnosu na procjenu 2018., je 12%. Planirani ukupni rashodi također će se povećati, i to za 4%, što će rezultirati pozitivnim poslovnim rezultatom od 52.334 kune.

* 1. Plan bilance stanja za 2019. godinu

**PLAN BILANCE STANJA ZA 2019. GODINU**



*Tabela 9. Plan bilance stanja*

* 1. Financijski pokazatelji

Planiranom realizacijom dugoročnog kredita od 22.000.000 kn, uz državno jamstvo (80%) i jamstvo vlastitom imovinom (20%), planiramo podmiriti sve obveze prema dobavljačima, kreditorima i trgovačkim društvima kojima dugujemo po pozajmicama. Time bismo stabilizirali financijsko i ukupno poslovanje Društva.



*Tabela 10. Financijski pokazatelji*

3. Strateški ciljevi poslovanja

3.1. Povećanje broja destinacija

Povećanje broja destinacija prioritetan je cilj Zračne luke Osijek. O novim destinacijama pregovaramo i pregovarat ćemo sa svim aviokompanijama, domaćim i stranim, s kojima surađujemo, kao i s onima s kojima ne surađujemo, ali surađuju ostale naše zračne luke koje nam pomažu svojim kontaktima i preporukama. Također, s ciljem povećanja broja destinacija pregovaramo i u pravcu pozicioniranja Zračne luke Osijek kao baze nekoj od aviokompanija. Prvenstveno smo usmjereni na niskotarifne aviokompanije koje zahtijevaju niske cijene naših aerodromskih usluga prihvata i otpreme zrakoplova i putnika. Uz to su nam nužne subvencije lokalne samouprave, kao i marketinške aktivnosti turističke zajednice u obliku udruženog oglašavanja ili financiranja strateških projekata. Brendiranje Slavonije kao turističke destinacije, koje je dogovoreno između svih pet slavonskih županija, doprinijet će ovom našem cilju.

Zadržavanjem postojećih i ugovaranjem nove inozemne destinacije London Lutona s Wizz Air-om, s početkom zimske sezone letenja, Zračna luka Osijek bila bi povezana s četiri inozemne destinacije. Uz zadržavanje svih postojećih domaćih destinacija po PSO programu obavljanja javne usluge zračnog prijevoza, ostvarenje ovog cilja rezultiralo bi povećanjem ukupnih prihoda, kako od primarne, tako i od sekundarnih djelatnosti.

3.2. Razvoj robnog (cargo) prometa

Zračna luka Osijek izgrađena je 1980. godine s prvenstvenom namjenom obavljanja cargo prometa jer geostrateška pozicija Osijeka, u središtu između četiri glavna grada na udaljenosti od 200-250 km, Beograda na istoku, Sarajeva na jugu, Zagreba na zapadu i Budimpešte na sjeveru, sama po sebi to i nameće. Blizina i dobra povezanost zračne luke sa cestama, željezničkim prugama i rijekama Dravom i Dunavom dodatno doprinose da se Zračna luka Osijek strateški odredi prema cargo prometu. Ponovnim stjecanjem statusa reguliranog agenta za obavljanje cargo prometa, posjedovanjem potrebne opreme i infrastrukture, znanjem i stečenim iskustvom radnika na cargo poslovima realiziranim prijašnjih, ali i ove godine te pokazanim interesom potencijalnih partnera, vjerujemo u početak realizacije ovoga cilja na putu ka konačnoj poziciji regionalnog cargo središta za zemlje jugoistočne Europe.

3.3. Investicije u aerodromsku infrastrukturu

Tijekom 2019. godine planiramo nastaviti rekonstrukciju putničke zgrade, koja je i započeta zbog prilagodbe Schengenskim propisima i standardima odvajanja putnika u domaćem i međunarodnom prometu, a koja predstavlja najveću investiciju planiranu Planom nabave zaštitne i sigurnosne opreme i izgradnje infrastrukture za 2019. godinu. Rekonstrukcijom je obuhvaćeno i proširenje postojećeg sustava video nadzora, a uz to i informatičkog sustava kao osnove za digitalizaciju Društva. Rekonstrukcijom bi se dobile i nove površine koje bi se koristile za obavljanje sekundarnih djelatnosti, maloprodaje i ugostiteljstva.



3.4. Racionalizacija poslovanja

Cilj će nam i dalje biti ostvarivanje ušteda na većini stavki, osobito režijama, potrošnom materijalu i uslugama vanjskih tvrtki, no u 2019. godini planiramo veće ukupne rashode od procjenjenih u 2018. za oko 500.000 kuna, zbog primjene nove sistematizacije, a s njome i povećanja ukupnog fonda plaća za 8%.

Revidiranjem postojećih ugovora i korigiranjem cjenika naših usluga, kako primarnih, tako i sekundarnih djelatnosti, uz planirano povećanje zrakoplovnih operacija i broja putnika, planiramo povećanje ukupnih prihoda za gotovo 1.600.000 kuna.

3.5. Kadrovska politika

Novu sistematizacija radnih mjesta, na kojoj intenzivno radimo, planiramo primjenjivati nakon financijske stabilizacije Društva. Njome bismo zadovoljili uvjete HACZ-a, sigurnosne i aspekte aerodromske zaštite, optimizirali procedure i procese te se bavili ljudskim potencijalima, upravljanjem kvalitetom i promjenama. Zakonske odredbe vezane uz zaštitu osobnih podataka, zaštitu na radu, zaštitu okoliša, kao i bavljenje EU fondovima, odnosima s korisnicima naših usluga, društvenim mrežama i internetskom stranicom, također će biti pokrivene poslovima prema novoj sistematizaciji. Organizacijska kultura, vodstvo i spremnost na promjene nova su područja bavljenja zaposlenicima što će utjecati na sposobnost i učinkovitost cijeloga Društva da udovoljimo zahtjevima kupaca koji se stalno mijenjaju. Organizacijskom kulturom i digitalizacijom nastojat ćemo ostvariti veće sudjelovanje zaposlenika u kreiranju promjena kroz projektne zadatke i projektne timove.

Zbog otvorenosti aerodroma u ljetnoj sezoni letenja koja zahtjeva dvosmjenski rad, a uz to i poštivanja odredbi Zakona o radu u svezi dnevnih i tjednih odmora radnika, broj od ukupno pedeset i šest zaposlena radnika s kojima smo ušli u 2018. godinu, tijekom iste povećali smo sa četiri vatrogasca, dva zaštitara i jednom zaštitarkom, balanserom zrakoplova, dva službenika na prihvatu i otpremi putnika i prtljage, i rukovoditeljem ljudskih potencijala. Početkom smo godine sporazumno raskinuli ugovor s jednom administrativnom radnicom, a krajem godine i s jednim vatrogascem, bez zapošljavanja novog. Također, krajem godine jedan je radnik iz održavanja otišao u mirovinu. Početkom 2019. godine još jedan radnik ide u mirovinu, a polovicom godine i drugi. Za dvije godine još troje radnika odlazi u mirovinu, tako da će zapošljavanje ići u smjeru visoko obrazovanih zrakoplovne struke, ali i matematičara, informatičara i elektrotehničara.

4. Zaključak

Planiranim povećanjem broja zrakoplovnih operacija, a time i broja putnika, tijekom 2019. godine ostvarit ćemo i veće ukupne prihode, kako od primarne, tako i od sekundarnih djelatnosti. Uz zadržavanje svih letova prema domaćim destinacijama po PSO programu, s početkom zimske sezone letenja 2019. godine imat ćemo i četiri međunarodne linije, što je u odnosu na prošlu godinu jedna linija više.

Tijekom 2019. godine planiramo učetverostručiti iskorištenje cargo potencijala Zračne luke Osijek i njene geostrateške pozicije. Pored prometa od postojećih i potencijalnih kupaca s kojima smo u kontaktu, očekujemo i dodatne poslove u organizaciji poslovnih ljudi iz skupine G2 naših iseljenika, a time i stvaranje platforme za investitore, odnosno koncesionare.

Nastavljamo s rekonstrukcijom putničke zgrade kako bismo načinili potrebne prilagodbe uvjetima Schengena, zadovoljili sigurnosne i zaštitne aspekte te osigurali veće prostore za odvijanje sekundarnih djelatnosti, maloprodaje i ugostiteljstva.

Organizacijska kultura, vodstvo, spremnost na promjene, informatizacija i digitalizacija Društva područja su kojima ćemo se baviti kako bismo povećali sposobnost i učinkovitost naših zaposlenika, a time i Društva u cjelini.

Realizacijom dugoročnog kredita od 22.000.000 kn, uz državno jamstvo (80%) i jamstvo vlastitom imovinom (20%), planiramo podmiriti sve obveze prema dobavljačima, kreditorima i trgovačkim društvima kojima dugujemo za pozajmice. Time bismo stabilizirali financijsko i ukupno poslovanje Društva.

Ključan doprinos financijskoj i ukupnoj stabilnosti poslovanja Društva u narednom petogodišnjem razdoblju dati će i novi petogodišnji plan naknade za otvorenost. Godina 2018. bila je posljednja godina petogodišnjeg razdoblja od 2014. – 2018. godine, u kojem je razdoblju Zračna luka primala godišnju naknadu u iznosima od 3.300.000 do 3.100.000 kuna. Naknada koja je utvrđena 2013. godine nije bila dostatna jer se otvorenost povećala s tadašnjih 35 sati na 75 sati tjedno, što zahtjeva uvođenje dvosmjenskog rada, a u skladu s tim i zadovoljavanje svih sigurnosnih i zaštitnih aspekata aerodromskog poslovanja. Krajem 2018. godine usvojen je naš prijedlog novog iznosa naknade za otvorenost, koja će za razdoblje od 2019. – 2023. godine iznostiti od 6.500.000 do 6.300.000 kuna po godini.

U Osijeku 30. studenog 2018. godine Davor Forgić

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Direktor Zračne luke Osijek